钦定古今图书集成/明伦汇编/官常典/第722卷 > 景思忠
## 钦定古今图书集成/明伦汇编/官常典/第722卷 > 景思忠

按《宋史忠义传》：“思忠，字进之，普州安岳人。以父西上
阁门使泰荫，累官西京左藏库使，为遂州驻泊都监。
夷人寇淯井，钤辖张承祐出兵救之，思忠部卒五百
为前锋。夷乘险薄官军，官军战不利，死者十之六。左
右劝思忠引避，不听，奋剑疾战而死。走马使张宗望
为言，诏察访熊本考实，得其事。神宗悯之，官思忠及”
同死者之子七人，馀皆赐其家钱帛。